અમદાવાદઃ ગુજરાતના પુર્વ ગૃહમંત્રી હરેન પંડયાની 2003માં થયેલી હત્યાના મામલે ગુજરાત પોલીસ અને સીબીઆઈએ પકડેલા 12 આરોપીઓને અમદાવાદની પોટા કોર્ટ દ્વારા કસુરવાર ઠરાવી આજીવન કેસની સજા ફટકારી હતી, પરંતુ 2011માં ગુજરાત હાઈકોર્ટે તમામ આરોપીઓને શંકાનો લાભ આપી છોડી દીધા હતા, ગુજરાત હાઈકોર્ટના આ આદેશને સીબીઆઈ અને ગુજરાત સરકારે સુપ્રીમ કોર્ટમાં પડકાર્યો હતો, સુપ્રીમ કોર્ટની ડીવીઝન બેન્ચના જસ્ટીશ અરૂણ મીશ્રાએ શુક્રવારના રોજ ખુલ્લી અદાલતમાં ચુકાદો આપતા સીબીઆઈ અને ગુજરાત સરકારની અપીલ માન્ય રાખી ગુજરાત હાઈકોર્ટના હુકમને રદ કરી  અમદાવાદ કોર્ટ દ્વારા કરવામાં આવેલી આજીવન કેદની સજાને બહાલી આપી છે.